Ο **Νικόλαος «Νικ» Καλάθης** (*αγγ: Nicholas Calathes*, Κασέλμπερι, 7 Φεβρουαρίου 1989) είναι Ελληνοαμερικανός διεθνής καλαθοσφαιριστής, ο οποίος αγωνίζεται ως πόιντ γκάρντ για τη Φενέρμπαχτσε. Είναι βασικό στέλεχος και ένας εκ των αρχηγών της Εθνικής Ελλάδος.

Έχει αγωνιστεί για μια διετία στο NBA και στο Πρωτάθλημα Ισπανίας και για ένα χρόνο VTB Λίγκα. Θεωρείται ένας από τους καλύτερους πόιντ γκαρντ της Ευρώπης, έχοντας κερδίσει σημαντικές ατομικές διακρίσεις και συλλογικούς τίτλους κατά τη διάρκεια της καριέρας του, ενώ αποτελεί τον κορυφαίο πασέρ στην ιστορία της Ευρωλίγκα.

Βιογραφία
---------

Ο Νικ Καλάθης γεννήθηκε στις 7 Φεβρουαρίου 1989 στο Γουίντερ Παρκ της Φλόριντα των ΗΠΑ. Έχει διπλή ιθαγένεια, ελληνική και αμερικανική και αποφάσισε να αγωνιστεί με την Εθνική Ελλάδος Νέων το 2008 ή αργότερα. Ο πατέρας του είναι ο Γιάννης Καλάθης, Ελληνοαμερικανός δεύτερης γενιάς, ενώ ο παππούς του, Βασίλειος Καλάθης, καταγόταν από τη Λήμνο και είχε μεταναστεύσει στη Νέα Υόρκη σε ηλικία 21 ετών. Μάλιστα, στις αρχές της δεκαετίας 1920-30 είχε διατελέσει πρόεδρος της Παλλημνιακής Αδελφότητας «Ήφαιστος». Ο μεγαλύτερος αδελφός του είναι ο πρώην καλαθοσφαιριστής, Πατ Καλάθης.

Σταδιοδρομία στο Κολέγιο
------------------------

### Λύκειο

Ο Καλάθης πήγε στο Λύκειο Λέικ Χάουελ στο Γουίντερ Παρκ, στο οποίο υπήρξε ο καλύτερος σκόρερ του σχολείου, ο καλύτερος σκόρερ στην ιστορία της περιφέρειας τη Κομητείας Σέμινολ και ο τρίτος σκόρερ όλων των εποχών στην ιστορία της κατηγορίας της Κεντρικής Φλόριντα. Μαζί με τους Γκέιτορ Τσάντλερ και Τζόι Ροντρίγκες βοήθησαν το Λέικ Χάουελ σε ένα ρεκόρ 31-3 και πήραν τον τίτλο της Πολιτείας τη σεζόν 2006-07. Με αυτήν την ομάδα έφτασε στο Final Four και τις τέσσερις χρονιές που αγωνίστηκε. Τη σεζόν αυτή είχε μέσο όρο 27,8 πόντους, 6,5 ριμπάουντ και 4,6 ασίστ.

### Κολέγιο

Ο Καλάθης θεωρείται ως ένας από τους καλύτερους πλέι-μέικερ της χώρας και κατατάχθηκε στους κορυφαίους 10 στις 13 κατηγορίες στη διάρκεια του SEC. Ήταν μέλος της κορυφαίας ομάδας του SEC το 2009, ήταν ο μόνος παίκτης της χώρας, ο οποίος είχε μέσο όρο 15 πόντους, 5 ριμπάουντ και 6 ασίστ σε κάθε παιχνίδι. Έχει σπάσει το UF ρεκόρ για τις ασίστ και τις ασίστ σε κάθε παιχνίδι και στα δύο πρώτα χρόνια της καριέρας του, έχοντας ως πρωτοετής 221 ασίστ (6,1) και τον επόμενο χρόνο 231 (6,4). Κατατάχθηκε τρίτος στην ιστορία της UF μετά από μόλις δύο χρόνια. Ο Πρωτοεμφανιζόμενος της Χρονιάς της SEC και ο Πρωτοετής της Χρονιάς της SEC του 2008, ήταν πρώτος στο σκορ και τις ασίστ.

Επαγγελματική σταδιοδρομία
--------------------------

### Παναθηναϊκός (2009-2012)

Στις 23 Μαΐου 2009, ο Καλάθης ανακοινώθηκε από τον Παναθηναϊκό. Ερχόμενος από κολέγιο της Φλόριντα, κατάφερε να πάρει αρκετό χρόνο συμμετοχής δίπλα στους κορυφαίους γκαρντ της Ευρώπης, Δημήτρη Διαμαντίδη και Σαρούνας Γιασικέβιτσιους, που βρισκόντουσαν τότε στην ομάδα. Το 2011 ήταν η καλύτερη του χρονιά, έχοντας σχεδόν 10,1 πόντους μ.ο. Πρώτα ήταν ο κρυφός άσσος στο μανίκι του Ζέλιμιρ Ομπράντοβιτς στα πλέι οφ της διοργάνωσης κόντρα στην Μπαρτσελόνα, παίζοντας καταπληκτική άμυνα στον Χουάν Κάρλος Ναβάρο. Στη συνέχεια πραγματοποίησε ένα τρομερό παιχνίδι στο ματς με τη Σιένα στον ημιτελικό του Φάιναλ Φορ της Βαρκελώνης, με 17 πόντους, 6 ριμπάουντ, 2 ασίστ και 2 κλεψίματα, οδηγώντας τον Παναθηναϊκό στον τελικό, κατακτώντας το τρόπαιο κόντρα στη Μακάμπι Τελ Αβίβ με 78-70. Λίγες μέρες αργότερα, στον τέταρτο τελικό του πρωταθλήματος ενάντια στον Ολυμπιακό, ο Διαμαντίδης τραυματίζεται και παίρνει τη θέση του ο Καλάθης, όπου με μία φανταστική εμφάνιση πέτυχε 16 πόντους οδηγώντας τον Παναθηναϊκό στη νίκη και στην κατάκτηση του πρωταθλήματος. Το 2012 βρίσκεται πάλι με τον Παναθηναϊκό στο Final Four αλλά αποκλείεται στον ημιτελικό από την ΤΣΣΚΑ Μόσχας (66-64). Στην Ελλάδα κατακτάει το Κύπελλο Ελλάδας κόντρα στον Ολυμπιακό με σκορ 71-70, έχοντας 7 πόντους, ενώ χάνει το πρωτάθλημα από τον Ολυμπιακό.

### Λοκομοτίβ Κουμπάν Κράσνονταρ (2012-2013)

Τον Ιούλιο 2012, αποχώρησε από τον Παναθηναϊκό και υπέγραψε συμβόλαιο με τη ρωσική Λοκομοτίβ Κουμπάν Κράσνονταρ. Με τη νέα του ομάδα κέρδισε το EuroCup απέναντι στην ισπανική Μπιλμπάο Μπασκέτ, έχοντας στον τελικό 10 πόντους, 7 ριμπάουντ, 7 ασίστ, 1 κλέψιμο και 1 λάθος σε 37 λεπτά συμμετοχής. Εκείνη τη χρονιά αναδείχτηκε Πολυτιμότερος Παίκτης της διοργάνωσης, πρώτος στις ασίστ και μέλος της Κορυφαίας Πεντάδας του EuroCup.

### Μέμφις Γκρίζλις (2013-2015)

Στις 22 Ιουλίου 2013, οι Ντάλας Μάβερικς αντάλλαξαν τα δικαιώματα του Καλάθη στους Μέμφις Γκρίζλις, με αντάλλαγμα μια επιλογή δευτέρου γύρου. Ο Νικ Καλάθης υπέγραψε επίσημα με τους Μέμφις Γκρίζλις στις 20 Αυγούστου 2013. Το Φεβρουάριο του 2014, αναδείχθηκε Ρούκι του Μήνα, έχοντας μέσο όρο 10.7 πόντους, 4.6 ασίστ και 3.6 ριμπάουντ.

### Επιστροφή στον Παναθηναϊκό (2015-2020)

Τον Ιούλιο του 2014, ενώ βρισκόταν στην προετοιμασία για το Μουντομπάσκετ 2014, πέρασε από τα γραφεία του Παναθηναϊκού, για μία συνάντηση με τον πρόεδρο της ομάδας, Δημήτρη Γιαννακόπουλο. Στο τέλος της συνάντησης ο Καλάθης ανακοίνωσε ότι αν γυρίσει στην Ευρώπη, θα το κάνει μόνο για τον Παναθηναϊκό. Ένα χρόνο μετά, τον Ιούλιο του 2015 αφού έμεινε ελεύθερος από τους Μέμφις Γκρίζλις και αφού κατέληξε ότι καμία πρόταση από το NBA δεν τον καλύπτει, γύρισε στην Ευρώπη και ο Παναθηναϊκός τον ανακοίνωσε με συμβόλαιο κοντά στα 7,500,000 € για 3 χρόνια. Στις 6 Μαρτίου κατέκτησε το Κύπελλο Ελλάδας κόντρα στον Φάρο Κερατσινίου με σκορ 101-54 και τον ίδιο να έχει 9 πόντους, 7 ασίστ και 4 ριμπάουντ. Στην Ευρωλίγκα αποκλείστηκε στα προημιτελικά από τη Λαμποράλ Κούτσα, ο Καλάθης όμως τελείωσε τη χρονιά όντας πρώτος στα κλεψίματα (54) και δεύτερος στις ασίστ (174). Επίσης αναδείχτηκε Καλύτερος Αμυντικός του Ελληνικού Πρωταθλήματος.

Ο Καλάθης με τον Παναθηναϊκό το 2016 Ο Καλάθης από τη σεζόν 2016-17, έγινε ο νέος αρχηγός της ομάδας, διαδεχόμενος τον ιστορικό ηγέτη, Διαμαντίδη. Τη σεζόν 2016-17 πανηγύρισε το νταμπλ κερδίζοντας το Κύπελλο Ελλάδας κόντρα στον Άρη και νικώντας τη σειρά των τελικών κόντρα στον Ολυμπιακό με 2-3, κερδίζοντας το πρωτάθλημα στην έδρα του αντιπάλου στο Στάδιο Ειρήνης και Φιλίας. Για την καλή του χρονιά αναδείχτηκε MVP της σεζόν στο Ελληνικό Πρωτάθλημα, μπήκε στην Κορυφαία Πεντάδα του πρωταθλήματος, αναδείχθηκε Καλύτερος Αμυντικός, ενώ ήταν κορυφαίος δημιουργός της κανονικής περιόδου της Basket League με συνολικά 145 ασίστ (μ.ο. 5,57) και πρώτος σκόρερ των πλέι οφ με 120 πόντους (μ.ο. 13,3).

Τη σεζόν 2017-18, πραγματοποίησε την καλύτερη σεζόν της καριέρας του, με σπουδαίες εμφανίσεις και την κατάρριψη πολλών ρεκόρ στην Ευρωλίγκα. Είχε σε 31 αγώνες 14.5 πόντους, 8 ασίστ, 3.8 ριμπάουντ και 1.7 κλεψίματα κατά μέσο όρο. Αυτά τα νούμερα τον έχρισαν υποψήφιο MVP της χρονιάς, μπήκε στην καλύτερη πεντάδα της διοργάνωσης για πρώτη φορά, ενώ έκανε ρεκόρ στις ασίστ μέσα σε μια χρονιά στην ιστορία της Ευρωλίγκα, μοιράζοντας 249 με 8.0 μ.ο. Επίσης έσπασε το ρεκόρ περισσότερων ασίστ σε ένα παιχνίδι πλέι οφ με 16, αναδείχθηκε δεύτερος καλύτερος αμυντικός της χρονιάς και ήταν πρώτος στα κλεψίματα της διοργάνωσης για δεύτερη φορά στην καριέρα του με 54, 1.7 μ.ο, ενώ βρέθηκε και στην κορυφή των Top 10 των καλύτερων ασίστ και των νικητήριων σουτ της σεζόν. Αγωνιστικά αποκλείστηκε από τη Ρεάλ Μαδρίτης στα πλέι οφ. Βέβαια, ατομικά στο τρίτο παιχνίδι της σειράς έφτασε τις 1.000 ασίστ στην Ευρωλίγκα. Στην Ελλάδα κατέκτησε το τέταρτο πρωτάθλημα με τους πράσινους, νικώντας τον Ολυμπιακό με 3-2 στη σειρά των τελικών. Ο Καλάθης ήταν πρώτος σε ασίστ στο πρωτάθλημα με 241 και σε συνολικά κλεψίματα με 58. Ξεχώρισε και στις ατομικές διακρίσεις της χρονιάς παίρνοντας το βραβείο του MVP του πρωταθλήματος για δεύτερη φορά και τον βραβείο του Καλύτερου Αμυντικού για τρίτη φορά (ρεκόρ). Επίσης ήταν μέλος της καλύτερης πεντάδας και δημοφιλέστερος παίκτης της Basket League 2017-18. Τον Ιούλιο του 2018 ανανέωσε το συμβόλαιό του με τους πράσινους για τρία ακόμα χρόνια.

Τον Φλεβάρη του 2019 κατέκτησε το Κύπελλο Ελλάδας κόντρα στον ΠΑΟΚ, ενώ ο ίδιος αναδείχτηκε MVP του τελικού. Στην Ευρωλίγκα αποκλείστηκε από τη Ρεάλ Μαδρίτης στα πλέι οφ για δεύτερη σερί χρονιά, αλλά ατομικά πραγματοποίησε σπουδαία σεζόν μπαίνοντας στην καλύτερη πεντάδα της διοργάνωσης, σπάζοντας το δικό του ρεκόρ στις ασίστ σε μια χρονιά 286 (8.46 μ.ο), ήταν πρώτος στα κλεψίματα με 57, ενώ έγραψε ιστορία στη διοργάνωση αφού έγινε ο δεύτερος παίκτης στην εποχή της Ευρωλίγκα και πέμπτος συνολικά στην ιστορία του Κυπέλλου Πρωταθλητριών, που πέτυχε τριπλ ντάμπλ, κόντρα στην Μπουντούστνοστ, έχοντας 11 πόντους, 11 ριμπάουντ και 18 ασίστ στα 36:44 λεπτά που έμεινε στο παρκέ. Επίσης έγινε ο έβδομος παίκτης στην Ευρωλίγκα και τρίτος Έλληνας, που ξεπέρασε τις 1.000 ασίστ συνολικά. Τον Ιούνιο του 2019 κατέκτησε το πέμπτο του πρωτάθλημα Ελλάδος με τα πράσινα, νικώντας στη σειρά των τελικών τον Προμηθέα Πατρών με 3-0. Επίσης ήταν ξανά πρώτος στις ασίστ του πρωταθλήματος με 151, ενώ ήταν ο πρώτος παίκτης στην ιστορία, που σε όλη τη διάρκεια των πλέι οφ είχε νταμπλ νταμπλ σε μέσο όσο πόντων και ασίστ. Επιπλέον ο αρχηγός του Παναθηναϊκού ήταν για τρίτη συνεχόμενη σεζόν ο MVP του πρωταθλήματος της Α1, μπήκε στην καλύτερη πεντάδα και ήταν ο πιο δημοφιλής παίκτης του πρωταθλήματος.

Στην έναρξη της σεζόν 2019-20, έφτασε τους 2.000 πόντους στο ελληνικό πρωτάθλημα, ενώ έφτασε τις 1.200 ασίστ και έγινε ο μόλις τέταρτος παίκτης που φτάνει σε αυτό το επίτευγμα. Στις 10 Νοεμβρίου 2019, αποκλείστηκε από τα προημιτελικά του κυπέλλου Ελλάδας. Στις 13 Νοεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας 2010-2020 στην Ευρωλίγκα. Στις 3 Ιανουαρίου 2020, έφτασε τις 200 συμμετοχές στην Ευρωλίγκα και έγινε και ο πρώτος παίκτης σε έναν αγώνα της διοργάνωσης, που είχε πάνω από 20 πόντους και 15 ασίστ. Στις 15 Ιανουαρίου 2020, ξεπέρασε τους 2.000 πόντους στην Ευρωλίγκα, και στις 18 Ιανουαρίου έγινε ο τρίτος πασέρ στην ιστορία της διοργάνωσης. Στις 5 Μαρτίου 2020, έγινε ο δεύτερος πασέρ στην ιστορία της Ευρωλίγκα, με 1.260 ασίστ, ξεπερνώντας τον μέντορά του Δημήτρη Διαμαντίδη.

Στις 3 Ιουλίου 2020, μετά από δυο θητείες, οκτώ χρόνια συνολικά (2009-2012, 2015-2020) και τέσσερα ως αρχηγός της ομάδας (2016-2020) αποτέλεσε παρελθόν από τον Παναθηναϊκό. Με τους πράσινους κατέκτησε συνολικά έντεκα τίτλους. Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Παναθηναϊκού στη δεκαετία 2010-2020, όντας τρίτος σε ψήφους του κοινού με ποσοστό 89.29%.

### Μπαρτσελόνα (2020-2022)

Ο Καλάθης με τη φανέλα της Μπαρτσελόνα το 2022
Στις 9 Ιουλίου 2020, ανακοινώθηκε από την Μπαρτσελόνα με τριετές συμβόλαιο (μέχρι το 2023). Στις 11 Δεκεμβρίου 2020, έσπασε το ρεκόρ με τις περισσότερες ασίστ από παίκτη της Μπαρτσελόνα σε ένα αγώνα της Ευρωλίγκα, μοιράζοντας 14. Στις 12 Γενάρη 2021, μεγάλωσε το δικό του ρεκόρ για την Μπαρτσελόνα αφού κόντρα στη Χίμκι μοίρασε 15 ασίστ. Στις 14 Φεβρουαρίου κατέκτησε το Κύπελλο Ισπανίας, αφού η Μπαρτσελόνα κέρδισε στον τελικό τη Ρεάλ Μαδρίτης με 88-73 με τον ίδιο να έχει 12 πόντους και 9 ασίστ. Στις 21 Απριλίου στα πλέι οφ της Ευρωλίγκα, έφτασε τις 1.500 ασίστ στην καριέρα του. Στις 28 Μαΐου, βοήθησε με μια εξαιρετική εμφάνιση την Μπαρτσελόνα να προκριθεί στον τελικό του Final Four της Ευρωλίγκα, καθώς σε 25:40 λεπτά συμμετοχής είχε 17 πόντους με 4/4 δίποντα και 2/5 τρίποντα, 6 ασίστ, 4 ριμπάουντ και 2 μπλοκ. Στον τελικό της διοργάνωσης ηττήθηκε από την Αναντολού Εφές 86-81. Μετά το τέλος της Ευρωλίγκα, η Ένωση Παικτών έδωσε στον Καλάθη το βραβείο Fair Play, για τη συμπεριφορά του εντός παρκέ. Στις 15 Ιουνίου, κατέκτησε για πρώτη φορά το Πρωτάθλημα Ισπανίας.

Στις 13 Οκτωβρίου 2021, κόντρα στον Ολυμπιακό για την Ευρωλίγκα, έκανε ατομικό ρεκόρ καριέρας στα ριμπάουντ μαζεύοντας 13 (12 αμυντικά - 1 επιθετικό). Επίσης είχε 9 πόντους, 7 ασίστ, 3 κλεψίματα. Στις 20 Φεβρουαρίου 2022, κατέκτησε το Κύπελο Ισπανίας, αφού η Μπαρτσελόνα κέρδισε στον τελικό τη Ρεάλ 64-59, με τον ίδιο να έχει 4 πόντους και 6 ασίστ σε 32:07 στο παρκέ. Στις 3 Μαρτίου, κόντρα στη Μονακό, έφτασε συνολικά τις 1.612 ασίστ και έγινε ο κορυφαίος στις ασίστ στην ιστορία της Ευρωλίγκα, ξεπερνώντας τον Βασίλη Σπανούλη, έχοντας μάλιστα 90 παιχνίδια λιγότερα. Στις 27 Απριλίου 2022, έγινε ο μοναδικός αθλητής που αγωνίζεται στις θέσει των γκαρντ που ξεπέρασε τα 1.000 ριμπάουντ (1005) σε 277 παιχνίδια Ευρωλίγκα. Έτσι έγινε ο πρώτος αθλητής στην ιστορία της διοργάνωσης με τετραψήφιο αριθμό πόντων, ασίστ και ριμπάουντ. Παράλληλα προκρίθηκε στο Final Four του Βελιγραδίου αποκλείοντας με 3-2 νίκες την Μπάγερν Μονάχου στα πλέι οφ. Στο Final Four κατέκτησε με την Μπαρτσελόνα την τρίτη θέση νικώντας στον μικρό τελικό τον Ολυμπιακό με 84-74, ενώ νωρίτερα είχε αποκλειστεί στον ημιτελικό από τη Ρεάλ Μαδρίτης 86-83. Ο Καλάθης είχε 9 ασίστ στον ημιτελικό και 13 ασίστ στον μικρό τελικό και έτσι έσπασε το ρεκόρ των περισσότερων ασίστ σε ένα Final Four με 22. Συνολικά, τη σεζόν 2021-22, είχε 7.3 πόντους, 6.4 ασίστ, 4 ριμπάουντ, 1 κλέψιμο και 11.8 μονάδες στο PIR σε 29 ματς Ευρωλίγκας. Στις 23 Ιουνίου 2022, ενημερώθηκε ότι βρίσκεται εκτός πλάνων ενόψει της σεζόν 2022-23, παρόλο που είχε ένα χρόνο ακόμα συμβολαίου.

### Φενέρμπαχτσε (2022-σήμερα)

Στις 23 Αυγούστου 2022, ανακοινώθηκε η συμφωνία του με τη Φενέρμπαχτσε για τα επόμενα δύο χρόνια. Στις 23 Νοεμβρίου 2023 κόντρα στην Βίρτους Μπολόνια, έγινε ο 16ος παίκτης στην ιστορία της Ευρωλίγκα και τρίτος Έλληνας συνολικά που ξεπέρασε τους 3.000 πόντους. Στις 9 Φεβρουαρίου 2024 κόντρα στον Παναθηναϊκό, έγινε ο πρώτος παίκτης στην ιστορία της Ευρωλίγκα που έφτασε τις 2.000 ασίστ.

Προφίλ παίκτη
-------------

Ο Καλάθης θεωρείται ένας πλήρης πλέι μέικερ, με έφεση στο πικ-εν-ρολ και στις alley-oop πάσες, ενώ είναι πολύ καλός αμυντικός με defensive rating 92.2% στο ΝΒΑ.

Εθνική Ελλάδας
--------------

Ο Καλάθης με την Εθνική Ομάδα

Τον Ιούνιο του 2008, απέκτησε την ελληνική ιθαγένεια και έκανε το ντεμπούτο του με την Εθνική ομάδα Νέων το 2008 στο Ευρωπαϊκό Πρωτάθλημα. Σύμφωνα με νόμο των ΗΠΑ, η απόκτηση μιας δεύτερης ιθαγένειας δεν σημαίνει αυτόματη απώλεια της αμερικανικής ιθαγένειας. 

Το 2009, ο Καλάθης έκανε το ντεμπούτο του με την Εθνική Ανδρών και κέρδισε το χάλκινο μετάλλιο στο Ευρωμπάσκετ 2009 στη Πολωνία. Στο Ευρωμπάσκετ, ο Καλάθης ήταν πέμπτος στο τουρνουά σε κλεψίματα, με 1.6 κλεψίματα ανά αγώνα και επίσης είχε μέσο όρο 4.1 πόντους, 2.1 ριμπάουντ και 2 ασίστ ανά αγώνα, σε 17 λεπτά ανά αγώνα. Στον ημιτελικό ενάντια στην Ισπανία, παρά την ήττα της ομάδας του, αυτός είχε 10 πόντους, 4 ριμπάουντ, 2 ασίστ και 2 κλεψίματα. Το επόμενο καλοκαίρι στο Παγκόσμιο Πρωτάθλημα του 2010 στην Τουρκία, η Ελλάδα δεν κέρδισε κανένα μετάλλιο, τερματίζοντας 11η. Ο Καλάθης είχε 4,5 πόντους, 2,2 ριμπάουντ και 2,5 ασίστ κατά τη διάρκεια της διοργάνωσης. Τον Ιούλιο του 2013 αποχώρισε από την Εθνική Ανδρών ενόψει του Ευρωμπάσκετ 2013, ενώ συμμετείχε κανονικά στο Παγκόσμιο Πρωτάθλημα 2014 στην Ισπανία, καθώς και στο Ευρωμπάσκετ 2015 στο οποίο η Εθνική τερμάτισε πέμπτη. Το 2016 έλαβε μέρος στο Προολυμπιακό Τουρνουά, από το οποίο η εθνική δεν προκρίθηκε στους Ολυμπιακούς Αγώνες του Ρίο. 

Το 2017, συμμετείχε στο Ευρωμπάσκετ όντας ένας από τους καλύτερους παίκτες της εθνικής ομάδας στη διοργάνωση, με 13.6 πόντους, 5 ασίστ και 3.4 ριμπάουντ σε 27.7 λεπτά συμμετοχής. Μάλιστα έγινε ο πρώτος πασέρ της ομάδας στα Ευρωμπάσκετ από το 1995 και εντεύθεν με 135 ασίστ. Το 2019 ήταν παρών στο Παγκόσμιο Κύπελλο της Κίνας, όντας ένας από κορυφαίους της Εθνικής, με 13.4 πόντους, 4.4 ριμπάουντ και 5.4 ασίστ κατά μέσο όρο, η ομάδα όμως αποκλείστηκε στον γύρο των 16. Ήταν παρών στο Προολυμπιακό τουρνουά του Καναδά, στο οποίο η Εθνική έχασε την πρόκριση στους Ολυμπιακούς Αγώνες του Τόκιο, αφού ηττήθηκε στον τελικό από την Τσεχία με 97-72. Ο ίδιος κατά τη διάρκεια της διοργάνωσης έφτασε τους 1.000 πόντους με την ομάδα. Αγωνίστηκε επίσης στο Ευρωμπάσκετ 2022, στο οποίο η Εθνική έφτασε μέχρι τα προημιτελικά, όπου και ηττήθηκε από τη Γερμανία με 107-96. Ο ίδιος είχε 8.1 πόντους, 5 ασίστ και 3.1 ριμπάουντ σε 7 αγώνες με 23.5 λεπτά συμμετοχής. Έχει λάβει μέρος και σε επτά Τουρνουά Ακρόπολις το 2009, το 2011, το 2015, το 2017, το 2019, το 2021 και το 2022. 

Έχει παίξει σε 137 παιχνίδια με την Εθνική μέχρι τώρα, σκοράροντας 1.149 πόντους, με μέσο όρο 8.39 πόντους σε κάθε παιχνίδι. Με την Εθνική Νέων έπαιξε σε 10 παιχνίδια, σκοράροντας 115 πόντους, για ένα μέσο όρο 11.5 πόντους.

Τίτλοι- Διακρίσεις
------------------

### Συλλογικοί

#### Παναθηναϊκός

* Ευρωλίγκα: (2011)
* 6x Πρωτάθλημα Ελλάδας: (2010, 2011, 2017, 2018, 2019, 2020)
* 4x Κύπελλο Ελλάδας: (2012, 2016, 2017, 2019)

#### Λοκομοτίβ Κουμπάν

* Eurocup: (2013)

#### Μπαρτσελόνα

* Πρωτάθλημα Ισπανίας: (2021)
* 2x Κύπελλο Ισπανίας: (2021, 2022)

### Ατομικοί

* 3x MVP Πρωταθλήματος Ελλάδας: (2017, 2018, 2019)
* 3x Καλύτερος αμυντικός στο Πρωτάθλημα Ελλάδας: (2016, 2017, 2018)
* 3x Καλύτερη πεντάδα στο Πρωτάθλημα Ελλάδας: (2017, 2018, 2019)
* 3x Πρώτος στα κλεψίματα στο Πρωτάθλημα Ελλάδας: (2012, 2016, 2018)
* 4x Πρώτος στις ασίστ στο Πρωτάθλημα Ελλάδας: (2016, 2017, 2018, 2019)
* 2x Πιο Δημοφιλής Παίκτης του Πρωταθλήματος Ελλάδας: (2018, 2019)
* Πιο Βελτιωμένος Παίκτης του Πρωταθλήματος Ελλάδας: (2011)
* 4x Ελληνικό All-Star Game: (2011, 2018, 2019, 2020)
* 2x Ελληνικό All-Star Game Νέων: (2010, 2011)
* MVP του τελικού Κυπέλλου Ελλάδας: (2019)
* 2x Καλύτερη πεντάδα στην Ευρωλίγκα: (2018, 2019)
* 3x Πρώτος στις ασίστ στην Ευρωλίγκα: (2018, 2019, 2021)
* 3x Πρώτος στα κλεψίματα στην Ευρωλίγκα: (2016, 2018, 2019)
* 2x MVP του μήνα στην Ευρωλίγκα: (Νοέμβριος 2017, Μάρτιος 2019)
* 6x MVP της αγωνιστικής στην Ευρωλίγκα: (8η αγωνιστική, 2017/18) (27η αγωνιστική, 2017/18) (1η αγωνιστική πλέι οφ, 2017/18) (28η αγωνιστική, 2018/19), (9η αγωνιστική, 2019/20) (17η αγωνιστική, 2019/20)
* Πρώτος στις ασίστ στην ιστορία της Ευρωλίγκα
* MVP του Eurocup: (2013)
* Καλύτερη Πεντάδα στο Eurocup: (2013)
* Πρώτος στις ασίστ στο Eurocup: (2013)
* Ρούκι του μήνα στη δυτική περιφέρεια του ΝΒΑ: (Φεβρουάριος 2014)
* 2× Πρώτος στις ασίστ στο Final Eight του Κυπέλλου Ισπανίας: (2021, 2022)

### Εθνική Ομάδα

* Χάλκινο μετάλλιο στο Ευρωμπάσκετ 2009
* 5x Τουρνουά Ακρόπολις: (2009, 2011, 2015, 2017, 2022)

Παραπομπές
----------

1. ↑  «Εθνική Ελλάδας: Αυτοί είναι οι αρχηγοί της "γαλανόλευκης"». *Eurohoops*. 13 Αυγούστου 2022. Ανακτήθηκε στις 25 Αυγούστου 2022.
2. ↑  «Ο Νικ Καλάθης 1ος σε ασίστ στη EuroLeague, ξεπέρασε τον Βασίλη Σπανούλη». *www.sport24.gr*. Ανακτήθηκε στις 3 Μαρτίου 2022.
3. ↑  «Καλάθης: Ο νέος «βασιλιάς» των ασίστ στην ιστορία της EuroLeague (vids) | Gazzetta». *www.gazzetta.gr*. Ανακτήθηκε στις 10 Μαρτίου 2022.
4. ↑  Ιστοσελίδα Παλλημνιακής Αδελφότητας "Ήφαιστος".
5. ↑  «Ο Καλάθης οδηγεί τον Παναθηναϊκό στον τελικό της Ευρωλίγκας (αγγλικά)». 6 Μαΐου 2011. Ανακτήθηκε στις 6 Μαΐου 2011.
6. ↑  «Παναθηναϊκός - Ολυμπιακός 101-94». 6 Ιουνίου 2011. Ανακτήθηκε στις 6 Ιουνίου 2011.
7. ↑  Η Λοκομοτίβ Κούμπαν ανακοίνωσε τον Καλάθη για δύο χρόνια, sports.in.gr, 03/07/2012. ανακτήθηκε 16/07/2015
8. ↑  Καρβούνη, Μαρία. «Λοκομοτίβ Κουμπάν: MVP της σεζόν στο Γιούροκαπ ο Καλάθης!». *OnSports.gr*. Ανακτήθηκε στις 21 Μαΐου 2016.
9. ↑  «Στην καλύτερη 5άδα Καλάθης, Βασιλειάδης. Στη δεύτερη ο Μαυροκεφαλίδης». *Contra.gr*. Ανακτήθηκε στις 21 Μαΐου 2016.
10. ↑  «Στέλνουν Καλάθη στους Γκρίζλις οι Μάβερικς!». *gazzetta.gr*. 23 Ιουλίου 2013. Ανακτήθηκε στις 16 Ιουλίου 2015.
11. ↑  «Καλάθης: Ο Παναθηναϊκός έκανε ότι μπορούσε». 22 Ιουλίου 2014. Ανακτήθηκε στις 22 Ιουλίου 2014.
12. ↑  «Επέστρεψε ο Καλάθης». *paobc.gr*. 15 Ιουλίου 2015. Ανακτήθηκε στις 15 Ιουλίου 2015.
13. ↑  «Μόνος στο σπίτι... και στο θεσμό! (gTV + pics)». *www.gazzetta.gr*. Ανακτήθηκε στις 21 Μαΐου 2016.
14. ↑  «Καλύτερος αμυντικός ο Νικ Καλάθης - Eurohoops». 11 Ιουλίου 2016. Ανακτήθηκε στις 2 Αυγούστου 2016.
15. ↑  Κούβαρης, Γιώργος. «Νέος αρχηγός ο Καλάθης!». Ανακτήθηκε στις 4 Σεπτεμβρίου 2016.
16. ↑  «Μόνο με «αιώνιους» η καλύτερη 5άδα του πρωταθλήματος».. Ανακτήθηκε στις 2017-07-06.
17. ↑  «Αμυντικός της Χρονιάς ο Καλάθης!».. Ανακτήθηκε στις 2018-06-21.
18. ↑  «ΜVP της σεζόν ο Καλάθης!».. Ανακτήθηκε στις 2017-07-04.
19. ↑  «Καλάθης υποψήφιος για MVP Euroleague (vid)».. Ανακτήθηκε στις 2018-06-21.
20. ↑  «Είναι ο Νικ Καλάθης MVP της Euroleague;».. Ανακτήθηκε στις 2018-06-21.
21. ↑  «Με Καλάθη η κορυφαία πεντάδα της Euroleague! (pic)».. Ανακτήθηκε στις 2018-06-21.
22. ↑  «Καλάθης: Δικό του το ΙΣΤΟΡΙΚΟ ρεκόρ στις ασίστ! (video & πίνακας) | Eurohoops». *Eurohoops*. 2018-04-30.. Ανακτήθηκε στις 2018-06-21.
23. ↑  «Ρεκόρ ασίστ στα play-off της Euroleague ο Καλάθης (vid)». *sport-fm.gr*.. Ανακτήθηκε στις 2018-06-21.
24. ↑  Οnline, Τα Νέα. «Euroleague: Ο Κάιλ Χάινς καλύτερος αμυντικός της χρονιάς, δεύτερος ο Καλάθης». *Τα Νέα Οnline*.. Ανακτήθηκε στις 2018-06-21.
25. ↑  «Ο Καλάθης την ασίστ της χρονιάς! (Video)». *novasports.gr*. Αρχειοθετήθηκε από το πρωτότυπο στις 29 Ιουνίου 2018. Ανακτήθηκε στις 10 Ιουλίου 2018.
26. ↑  «Καλάθης και Παππάς στα κορυφαία νικητήρια καλάθια της Euroleague! (vid)».. Ανακτήθηκε στις 2018-07-10.
27. ↑  ««Σάρωσε» ο Καλάθης: MVP και καλύτερος αμυντικός της σεζόν!».. Ανακτήθηκε στις 2018-07-27.
28. ↑  «Νικ Καλάθης: MVP της Stoiximan.gr Basket League | Eurohoops». *Eurohoops*. 2018-07-23.. Ανακτήθηκε στις 2018-07-27. [*νεκρός σύνδεσμος*]
29. ↑  «Η καλύτερη πεντάδα του πρωταθλήματος» (στα αγγλικά).. Ανακτήθηκε στις 2018-07-27.
30. ↑  ««Πιο Δημοφιλής Παίκτης» στην Basket League ο Καλάθης!».. Ανακτήθηκε στις 2018-07-27.
31. ↑  «Νικ Καλάθης: Ο απόλυτος ηγέτης της μετά Διαμαντίδη εποχής!». *ProtoThema*.. Ανακτήθηκε στις 2018-07-10.
32. ↑  «Επίσημο: Για ακόμα τρία χρόνια στον Παναθηναϊκό ο Καλάθης!».. Ανακτήθηκε στις 2018-07-10.
33. ↑  «Τελικός Κυπέλλου Ελλάδας: MVP ο Νικ Καλάθης!». *Eurohoops*. 17 Φεβρουαρίου 2019. Ανακτήθηκε στις 17 Φεβρουαρίου 2019.
34. ↑  ««Πράσινη» δυναστεία με... καρδιοχτύπι! (pics)». *www.gazzetta.gr*. Ανακτήθηκε στις 17 Φεβρουαρίου 2019.
35. ↑  «Με Καλάθη και Σλούκα η καλύτερη πεντάδα της Euroleague! (pic, vid)». *www.sdna.gr*. Ανακτήθηκε στις 15 Μαΐου 2019.
36. ↑  «Καλάθης: Ρεκόρ στις ασίστ, «έσπασε» το δικό του!». *www.gazzetta.gr*. Ανακτήθηκε στις 15 Μαΐου 2019.
37. ↑  «Έγραψε ιστορία ο εκπληκτικός Καλάθης: Έκανε triple-double!». *sport-fm.gr*. Ανακτήθηκε στις 15 Μαΐου 2019.
38. ↑  «Οι 1000 ασίστ του Καλάθη (vid)». *www.gazzetta.gr*. Ανακτήθηκε στις 15 Μαΐου 2019.
39. ↑  «Η απονομή και η αποθέωση για τον κυρίαρχο Παναθηναϊκό στο ΟΑΚΑ (vids, pics)». *www.sdna.gr*. Ανακτήθηκε στις 14 Ιουνίου 2019.
40. ↑  sportime.gr (12 Ιουνίου 2019). «Ο Καλάθης πέτυχε ιστορικό ρεκόρ!». *sportime.gr*. Ανακτήθηκε στις 14 Ιουνίου 2019.
41. ↑  «MVP της Basket League για τρίτη σερί σεζόν ο Νικ Καλάθης!». *www.gazzetta.gr*. Ανακτήθηκε στις 9 Ιουλίου 2019.
42. ↑  «Πιο δημοφιλής στην Basket League ο Καλάθης». *sport-fm.gr*. Ανακτήθηκε στις 30 Ιουλίου 2019.
43. ↑  sportime.gr (14 Οκτωβρίου 2019). «Καλάθης: Τους έκανε 2.000 και συνεχίζει!». *sportime.gr*. Ανακτήθηκε στις 11 Νοεμβρίου 2019.
44. ↑  «Ο Νικ Καλάθης γράφει ιστορία: Τέταρτος με 1.200 ασίστ στην Basket League! (video-πίνακας)». *Eurohoops*. 3 Νοεμβρίου 2019. Ανακτήθηκε στις 11 Νοεμβρίου 2019.
45. ↑  «Ευρωλίγκα: Νικ Καλάθης για την ομάδα της δεκαετίας! (Video)». *Eurohoops*. 13 Νοεμβρίου 2019. Ανακτήθηκε στις 13 Νοεμβρίου 2019.
46. ↑  «Καλάθης: Έφτασε τις 200 συμμετοχές στη Euroleague! (vid)». *www.gazzetta.gr*. Ανακτήθηκε στις 3 Ιανουαρίου 2020.
47. ↑  «Ευρωλίγκα: MVP της 17ης αγωνιστικής ο ΜΑΓΙΚΟΣ Νικ Καλάθης! (video)». *Eurohoops*. 3 Ιανουαρίου 2020. Ανακτήθηκε στις 3 Ιανουαρίου 2020.
48. ↑  «Καλάθης: Ξεπέρασε τους 2.000 πόντους στη Euroleague! (pic)». *www.gazzetta.gr*. Ανακτήθηκε στις 21 Ιανουαρίου 2020.
49. ↑  «Καλάθης: «Μου έδειξε τον δρόμο ο Διαμαντίδης, να είμαι νικητής στο τέλος όπως και αυτός!»». *www.gazzetta.gr*. Ανακτήθηκε στις 21 Ιανουαρίου 2020.
50. ↑  «Καλάθης: Ξεπέρασε τον Διαμαντίδη στις ασίστ! (πίνακας - photo)». *Eurohoops*. 5 Μαρτίου 2020. Ανακτήθηκε στις 13 Μαρτίου 2020.
51. ↑  «Επισημοποίησε το τέλος της «εποχής Καλάθη» ο Παναθηναϊκός!». *SDNA*. 3 Ιουλίου 2020. Ανακτήθηκε στις 3 Ιουλίου 2020.
52. ↑  «Παναθηναϊκός: Με Διαμαντίδη, Μπατίστ και... Σπανούλη η All - Decade Team (photo)». *Eurohoops*. 12 Αυγούστου 2020. Ανακτήθηκε στις 12 Αυγούστου 2020.
53. ↑  «Νικ Καλάθης: Με τη βούλα στην Μπάρτσα του Σάρας! (video - photo)». *Eurohoops*. 9 Ιουλίου 2020. Ανακτήθηκε στις 9 Ιουλίου 2020.
54. ↑  «Καλάθης: Κορυφαίος πασέρ στην ιστορία της Μπαρτσελόνα! (videos)». *Eurohoops*. 11 Δεκεμβρίου 2020. Ανακτήθηκε στις 12 Δεκεμβρίου 2020.
55. ↑  «Καλάθης: Οι 15 ασίστ με τη Χίμκι και το ρεκόρ στην ιστορία της Μπαρτσελόνα! (vid)». *www.gazzetta.gr*. Ανακτήθηκε στις 16 Ιανουαρίου 2021.
56. ↑  «Μπαρτσελόνα: Σήκωσε το Copa del Rey με... περίπατο στο "Clasico" (videos)». *Eurohoops*. 14 Φεβρουαρίου 2021. Ανακτήθηκε στις 14 Φεβρουαρίου 2021.
57. ↑  «EuroLeague: Ο Καλάθης τις έχει… 1500! (vid) | | Basketa.gr». 22 Απριλίου 2021. Ανακτήθηκε στις 22 Απριλίου 2021.
58. ↑  «Καλάθης: Ηγετική εμφάνιση και αγωνία για την παρουσία του στον τελικό (videos)». *Eurohoops*. 28 Μαΐου 2021. Ανακτήθηκε στις 30 Μαΐου 2021.
59. ↑  «EuroLeague: Στον Καλάθη το βραβείο Fair Play από την Ένωση Παικτών (pic) | Gazzetta». *www.gazzetta.gr*. Ανακτήθηκε στις 9 Ιουνίου 2021.
60. ↑  ««Πάρτι» τίτλου για την Μπαρτσελόνα, διέλυσε τη Ρεάλ και σήκωσε το 19o (vids)». *SDNA*. 16 Ιουνίου 2021. Ανακτήθηκε στις 15 Ιουνίου 2021.
61. ↑  «Καλάθης: Άγγιξε το τριπλ νταμπλ με ρεκόρ καριέρας στα ριμπάουντ!». *SDNA*. 14 Οκτωβρίου 2021. Ανακτήθηκε στις 15 Οκτωβρίου 2021.
62. ↑  «Ρεάλ Μαδρίτης - Μπαρτσελόνα 59-64: «Μπλαουγκράνα» κούπα με ανατροπή | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
63. ↑  «Νικ Καλάθης: Προσπέρασε τον Σπανούλη και σκαρφάλωσε στην πρώτη θέση με τις περισσότερες ασίστ στην ιστορία της EuroLeague | Gazzetta». *www.gazzetta.gr*. Ανακτήθηκε στις 3 Μαρτίου 2022.
64. ↑  «Νικ Καλάθης: Ο πολυσύνθετος playmaker έγινε ο ΜΟΝΑΔΙΚΟΣ γκαρντ με 1000 ριμπάουντ στην Ευρωλίγκα! (videos)». *Eurohoops*. 28 Απριλίου 2022. Ανακτήθηκε στις 6 Μαΐου 2022.
65. ↑  «Νικ Καλάθης: Ρεκόρ στις ασίστ σε Final Four (videos)». *Eurohoops*. 21 Μαΐου 2022. Ανακτήθηκε στις 22 Μαΐου 2022.
66. ↑  «Καλάθης: Ενημερώθηκε από τη Μπαρτσελόνα πως είναι εκτός πλάνων (photo)». *Eurohoops*. 23 Ιουνίου 2022. Ανακτήθηκε στις 23 Αυγούστου 2022.
67. ↑  «Καλάθης: Ανακοινώθηκε από τη Φενέρμπαχτσε (vid) | Gazzetta». *www.gazzetta.gr*. Ανακτήθηκε στις 23 Αυγούστου 2022.
68. ↑  newsroom, sport-fm. «Ξεπέρασε τους 3.000 πόντους στην Ευρωλίγκα ο Καλάθης!». *sport-fm.gr*. Ανακτήθηκε στις 16 Δεκεμβρίου 2023.
69. ↑  «Ο Νικ Καλάθης έγινε ο πρώτος που σπάει το φράγμα των 2.000 ασίστ στην EuroLeague». *www.sport24.gr*. Ανακτήθηκε στις 10 Φεβρουαρίου 2024.
70. ↑  «Grizzlies extend qualifying offer to Nick Calathes». 30 Ιουνίου 2015.
71. ↑  «Το νέο ρεκόρ του Νικ Καλάθη» (στα αγγλικά).. Ανακτήθηκε στις 2017-09-14.
72. ↑  «Κορυφαίος πασέρ της Εθνικής ο Καλάθης από το 1995 και μετά (pic)».. Ανακτήθηκε στις 2017-09-14.
73. ↑  «Εθνική ομάδα: Ο Νικ Καλάθης κι οι κορυφαίες του στιγμές (video)». *Eurohoops*. 10 Σεπτεμβρίου 2019. Ανακτήθηκε στις 13 Σεπτεμβρίου 2019.
74. ↑  «Τσεχία - Ελλάδα 97-72: Όνειρο ήταν και πάει, κατέρρευσε η Εθνική στον τελικό της Βικτόρια». *www.sport24.gr*. Ανακτήθηκε στις 5 Ιουλίου 2021.
75. ↑  «Έγινε... 1000άρης ο Καλάθης στην Εθνική». *SDNA*. 30 Ιουνίου 2021. Ανακτήθηκε στις 5 Ιουλίου 2021.
76. ↑  «Εθνική: Η "κατάρα" δεν έσπασε, για 5ο σερί Ευρωμπάσκετ εκτός μεταλλίων! (video)». *Eurohoops*. 13 Σεπτεμβρίου 2022. Ανακτήθηκε στις 14 Σεπτεμβρίου 2022.
77. ↑  «Καλάθης, μοναδικός στην ιστορία της Ευρωλίγκας» (στα αγγλικά). *Contra.gr*.. Ανακτήθηκε στις 2018-02-11.
78. ↑  «Ευρωλίγκα: MVP της 8ης αγωνιστικής ο τρομερός Νικ Καλάθης! (videos) | Eurohoops». *Eurohoops*. 2017-11-17.. Ανακτήθηκε στις 2018-02-11.
79. ↑  «MVP της αγωνιστικής στην Euroleague ο... διαστημικός Καλάθης».. Ανακτήθηκε στις 2018-03-21.
80. ↑  Stamoulakis, Michalis. «Euroleague Playoffs: ΜVP της 1ης αγωνιστικής ο Καλάθης» (στα αγγλικά).. Ανακτήθηκε στις 2018-06-21. [*νεκρός σύνδεσμος*]
81. ↑  «Καλάθης: Η MVP εμφάνιση, που θα θυμόμαστε για χρόνια! (vids)». *Eurohoops*. 23 Μαρτίου 2019. Ανακτήθηκε στις 23 Μαρτίου 2019.
82. ↑  «Ευρωλίγκα: Μοιράστηκαν το βραβείο του MVP της 9ης αγωνιστικής Καλάθης και Σίκμα!». *Eurohoops*. 20 Νοεμβρίου 2019. Ανακτήθηκε στις 3 Ιανουαρίου 2020.
83. ↑  «MVP της αγωνιστικής ο Καλάθης». *www.gazzetta.gr*. Ανακτήθηκε στις 3 Ιανουαρίου 2020.
84. ↑  «Καλάθης: Ξεπέρασε τον Σπανούλη και έγινε Ο ΚΟΡΥΦΑΙΟΣ πασέρ της Ευρωλίγκας! (πίνακας)». *Eurohoops*. 3 Μαρτίου 2022. Ανακτήθηκε στις 3 Μαρτίου 2022.
85. ↑  «Ρούκι του μήνα ο Καλάθης». *sport-fm.gr*. Ανακτήθηκε στις 15 Μαΐου 2019.

Εξωτερικοί σύνδεσμοι
--------------------

* Νικ Καλάθης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Nick Calathes, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* (Αγγλικά) Νικ Καλάθης, στατιστικά στην επίσημη ιστοσελίδα του Παγκοσμίου Κυπέλλου Καλαθοσφαίρισης 2010.

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2009 - Χάλκινο Μετάλλιο |
| --- |
|  |
| 000 | 
* 4 Καλαμπόκης
* 5 Μπουρούσης
* 6 Ζήσης
* 7 Σπανούλης
* 8 Καλάθης
* 9 Φώτσης
* 10 Πρίντεζης
* 11 Γλυνιαδάκης
* 12 Καϊμακόγλου
* 13 Κουφός
* 14 Περπέρογλου
* 15 Σχορτσιανίτης
* Προπ: Καζλάουσκας
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Πρωτάθλημα Ανδρών FIBA 2010 - 11η θέση |
| --- |
|  |
| 000 | 
* 4 Βουγιούκας
* 5 Μπουρούσης
* 6 Ζήσης
* 7 Σπανούλης
* 8 Καλάθης
* 9 Φώτσης
* 10 Πρίντεζης
* 11 Περπέρογλου
* 12 Τσαρτσαρής
* 13 Διαμαντίδης
* 14 Καϊμακόγλου
* 15 Σχορτσιανίτης
* Προπ: Καζλάουσκας
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2011 - 6η θέση |
| --- |
|  |
| 000 | 
* 4 Ξανθόπουλος
* 5 Μπουρούσης
* 6 Ζήσης
* 7 Βασιλειάδης
* 8 Καλάθης
* 9 Φώτσης
* 10 Παπανικολάου
* 11 Μαυροειδής
* 12 Μπράμος
* 13 Κουφός
* 14 Σλούκας
* 15 Καϊμακόγλου
* Προπ: Ζούρος
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Πρωτάθλημα Ανδρών FIBA 2014 - 9η θέση |
| --- |
|  |
| 000 | 
* 4 Μάντζαρης
* 5 Μπουρούσης
* 6 Ζήσης
* 7 Βασιλειάδης
* 8 Καλάθης
* 9 Γλυνιαδάκης
* 10 Παπανικολάου
* 11 Σλούκας
* 12 Καϊμακόγλου
* 13 Αντετοκούνμπο
* 14 Βουγιούκας
* 15 Πρίντεζης
* Προπ: Κατσικάρης
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2015 - 5η θέση |
| --- |
|  |
| 000 | 
* 5 Μπουρούσης
* 6 Ζήσης
* 7 Σπανούλης
* 8 Καλάθης
* 9 Περπέρογλου
* 10 Σλούκας
* 12 Καϊμακόγλου
* 13 Κουφός
* 15 Πρίντεζης
* 16 Παπανικολάου
* 17 Μάντζαρης
* 34 Αντετοκούνμπο
* Προπ: Κατσικάρης
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2017 - 8η θέση |
| --- |
|  |
| 000 | 
* 8 Καλάθης
* 9 Μπουρούσης
* 10 Σλούκας
* 11 Παππάς
* 14 Παπαγιάννης
* 15 Πρίντεζης
* 16 Παπανικολάου
* 17 Μάντζαρης
* 18 Αγραβάνης
* 19 Παπαπέτρου
* 31 Μπόγρης
* 43 Αντετοκούνμπο
* Προπ: Μίσσας
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Κύπελλο Ανδρών FIBA 2019 - 11η θέση |
| --- |
|  |
| 000 | 
* 5 Λαρεντζάκης
* 8 Καλάθης
* 9 Μπουρούσης
* 10 Σλούκας
* 14 Παπαγιάννης
* 15 Πρίντεζης
* 16 Παπανικολάου
* 17 Μάντζαρης
* 19 Παπαπέτρου
* 21 Βασιλόπουλος
* 34 Αντετοκούνμπο Γ.
* 43 Αντετοκούνμπο Θ.
* Προπ.: Σκουρτόπουλος
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2022 - 5η θέση |
| --- |
|  |
| 000 | 
* 2 Ντόρσεϊ
* 4 Λούντζης
* 5 Λαρεντζάκης
* 7 Αγραβάνης
* 8 Καλάθης
* 10 Σλούκας
* 14 Παπαγιάννης
* 16 Παπανικολάου (αρχ.)
* 19 Παπαπέτρου
* 34 Αντετοκούνμπο Γ.
* 37 Αντετοκούνμπο Κ.
* 43 Αντετοκούνμπο Θ.
* Προπ: Ιτούδης
 |  |

 |

|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2010-11 |
| --- |
|  |
|  | 
* **5** Τέπιτς
* **6** Μάριτς
* **7** Περπέρογλου
* **8** Μπατίστ
* **9** Φώτσης
* **10** Σάτο
* **11** Νίκολας
* **12** Τσαρτσαρής
* **13** Διαμαντίδης (MVP και MVP του φάιναλ φορ)
* **14** Βουγιούκας
* **15** Καλάθης
* **17** Μπόγρης
* **18** Καϊμακόγλου
* **C** Ομπράντοβιτς
 |

 |

|  |  |  |  |
| --- | --- | --- | --- |
| 

| π • σ • ε
Ελληνική Basket League – Βραβείο MVP |
| --- |
|  |
| 
* 1987: Γιαννάκης
* 1988: Γκάλης
* 1989: Γκάλης
* 1990: Γκάλης
* 1991: Γκάλης
* 1992: Γκάλης
* 1993: Χριστοδούλου
* 1994: Φασούλας
* 1995: Φασούλας
* 1996: Σιγάλας
* 1997: Ρίβερς
* 1998: Στογιάκοβιτς
* 1999: Μποντιρόγκα
* 2000: Ρέμπρατσα
* 2001: Φορντ
* 2002: Ντικούδης
* 2003: Αλβέρτης
* 2004: Διαμαντίδης
* 2005: Λάκοβιτς
* 2006: Διαμαντίδης
* 2007: Διαμαντίδης
* 2008: Διαμαντίδης
* 2009: Σπανούλης
* 2010: Μπατίστ
* 2011: Διαμαντίδης
* 2012: Σπανούλης
* 2013: Λάσμε
* 2014: Διαμαντίδης
* 2015: Βεζένκοφ
* 2016: Σπανούλης
* 2017: Καλάθης
* 2018: Καλάθης
* 2019: Καλάθης
* 2020: *Δεν αποδόθηκε*
* 2021: Παπαπέτρου
* 2022: Βεζένκοφ
 |

 |